过蒙古诸部落 年代:【清】 作者:【乾隆】 猎罢归来父子围,露沾秋草鹿初肥,折杨共炙倾浑脱,醉趁孤鸿马上飞。赠申孝子 年代:【宋】 作者:【赵士礽】 铅山乃灵山,号为七宝库。有时地爱宝,人杰时一付。礼围较文章,发为性仁赋。盛美固不绝,且作忠孝路。时凶资贼多,炽焰不容捕。长驱斩关来,提挥远相诉。申生本医家,首冲众贼怒。有子趋而前,悲泣湿衣袧。愿代父这死,三万色不怖。贼曰汝子孝,解衣衬血污。以此两全生,父子欢如故。何不上明君,青旌当金铸。赠陈孝子庸 年代:【宋】 作者:【梅尧臣】 康州水边龙母坟,草树蒙蒙起风雨。五色五蛇时往来,野鼠不穴坟上土。嗟哉异类犹厚亲,岂彼人兮忘恃怙。果生陈子孝且仁,终日劬劬在民伍。天清天顺感其和,嘉禾骈枝立如股。遐乡叹慕为尔邻,太守欣言出吾部。中州士人传以夸,照顽烁孽良有补。唯时火德君道明,粤南祝融孝所生。若然宁独一陈生,筑堠表庐从此数。君子饮酒吟 年代:【宋】 作者:【邵雍】 父慈子孝,兄友弟恭。家给人足,时和岁丰。筋骸康健,里闬乐从。君子饮酒,其乐无穷。